**Andreutkast:**

**Valgprogram for Nordland Venstre 2019-2023**

**Nye Nordland**

Innhold

[Kapittel 1. På lag med framtida. 1](#_Toc529981887)

[1.1 Sosialliberal politikk i Nordland 1](#_Toc529981888)

[1.2 Åpenhet og deltakelse 1](#_Toc529981889)

[1.3 Samarbeid 1](#_Toc529981890)

[1.4 Region- og kommunereform 1](#_Toc529981891)

[Kapittel 2. Sats på skolen 2](#_Toc529981892)

[2.1 Videregående skole 2](#_Toc529981893)

[2.2 Samarbeid mellom skole og arbeidsliv 3](#_Toc529981894)

[2.3 Fagskoler og OPUS 4](#_Toc529981895)

[2.4 Fylkeskommunen som medspiller for høyere utdanning i fylket 4](#_Toc529981896)

[Kapittel 3. Ta vare på naturen 5](#_Toc529981897)

[3.1 Naturmangfold 5](#_Toc529981898)

[3.2 Miljøgifter og avfallshåndtering 5](#_Toc529981899)

[3.3 Arealplanlegging, grønn by- og stedsutvikling 5](#_Toc529981900)

[3.4 Fornybar energi 6](#_Toc529981901)

[3.5 Klimavennlig transport 6](#_Toc529981902)

[Kapittel 4. Flere nye jobber 6](#_Toc529981903)

[4.1 Grønt næringsliv 6](#_Toc529981904)

[4.2 Innovasjon og entreprenørskap 7](#_Toc529981905)

[4.3 Fornybar rikdom 7](#_Toc529981906)

[4.3.1 Landbruk 7](#_Toc529981907)

[4.3.2 Fiskeri 8](#_Toc529981908)

[4.3.3 Havbruk 8](#_Toc529981909)

[4.3.4 Industri 8](#_Toc529981910)

[4.3.5 Reiseliv 8](#_Toc529981911)

[Kapittel 5. Samferdsel 8](#_Toc529981912)

[5.1 Kollektivsatsing, gang og sykkel 9](#_Toc529981913)

[5.2 Ungdomskort 9](#_Toc529981914)

[5.3 Ferger og båtruter 9](#_Toc529981915)

[5.4 Vei og bane 10](#_Toc529981916)

[5.6 Luftfart 10](#_Toc529981917)

[Kapittel 6. Gode liv i Nordland 10](#_Toc529981918)

[6.1 Kultur 11](#_Toc529981919)

[6.2 Tannhelse 11](#_Toc529981920)

[6.3 Folkehelse 12](#_Toc529981921)

[6.4 Innvandring som ressurs 12](#_Toc529981922)

[6.5 Godt å bo i nord 12](#_Toc529981923)

#

# Kapittel 1. På lag med framtida.

## 1.1 Sosialliberal politikk i Nordland

Attraktive lokalsamfunn, høy verdiskaping og god livskvalitet gjør det godt å bo i Nordland. Men bedre er alltid mulig. Nordland scorer lavt på en del nasjonale statistikker, som vi må jobbe målrettet for å snu. Og vi trenger flere nordlendinger for framtida. Det skal vi jobbe for!

Venstre er det sosialliberale partiet i Nordland. Våre verdier er frihet for den enkelte og ansvar for hverandre, fellesskapet og framtida. Enkeltmenneskets frihet til å utvikle evner og interesser og til å utfolde sin livslyst er grunnleggende. Frihet fra fattigdom og nød er avgjørende. Tett knyttet til vår frihet er vårt felles ansvar for hverandre og framtida.

Miljøhensyn gjennomsyrer Venstres politikk. Vi må handle i tråd med forvalteransvaret som skal sikre generasjonene etter oss et godt liv med tilgang på naturressurser, naturopplevelser og en hverdag uten forurensning.

## 1.2 Åpenhet og deltakelse

Venstre vil at makta skal komme nedenfra; ombudsrollen er viktig for våre politikere. De gode avveiingene mellom ulike hensyn må skje i åpne debatter. Innspill fra utvalg, råd, interessegrupper og enkeltpersoner er viktige bidrag til politikkutviklinga og verdifulle korrektiv for de som fatter politiske beslutninger.

Når sakene er utredet, høringer gjennomført og innspill registrert vil våre politikere legge til grunn frihet for den enkelte og ansvar for hverandre, fellesskapet og framtida når beslutningen tas.

## 1.3 Samarbeid

Det sosialliberale sentrumspartiet Venstre kan samarbeide på tvers av partigrenser og politisk blokktenking.
Venstre ønsker gjeninnføring av formannskapsmodellen i Nordland fylkeskommune, en mer inkluderende og demokratisk styringsmodell enn dagens parlamentarisme.

Et mangfold av verdier og mer åpenhet vil bidra til å øke interessen for fylkeskommunal politikk og heve kvaliteten på det politiske arbeidet.

## 1.4 Region- og kommunereform

Region- og kommunereformen er en av de største forvaltningsreformene i Norge på lang tid. Den skal flytte makt fra staten, nærmere folk til kommunen og regionene. Den skal flytte makt nordover. Venstre hilser den velkommen, og mener kommunene må ha en viss størrelse for å utføre nye oppgaver. Det må også legges flere statlige arbeidsplasser til Nordlandskommunene.

Venstre vil:

* Alltid legge sosialliberale verdier til grunn
* Innføre formannskapsmodellen og flytte makt tilbake til Nordland fylkesting
* Jobbe for tettere samarbeid mellom regionene i nord, med et langsiktig mål om én sterk region i Nord-Norge

# Kapittel 2. Sats på skolen

## 2.1 Videregående skole

I Nordland har vi 17 videregående skoler, og videregående opplæring er et av fylkeskommunens viktigste ansvarsområder. For skolepartiet Venstre er utdanning et høyt prioritert felt, og vi har politikken som vil bidra til å redusere frafall og få flere til å fullføre utdanningsløpet sitt med gode resultat.

Pilene peker i riktig retning når det gjelder frafall i videregående opplæring, men fortsatt er det langt igjen før vi når tilfredsstillende tall for hvor mange som gjennomfører videregående opplæring. Unge som ikke fullfører videregående skole, er overrepresentert blant arbeidsledige og uføre. Mange elever slutter på skolen på grunn av utfordringer som har lite med skolen å gjøre, slik som psykisk sykdom, rusproblemer og vanskelige hjemmeforhold. Skolene må ha gode støttetjenester for elever som trenger annen type hjelp enn det læreren kan gi.

Venstre mener fagutdanningene i videregående opplæring må bli mer praksisnære og mindre teoretiske. Et mangfold av studieretninger gir eleven teoretisk og praktisk fagkompetanse og mulighet til å oppnå fagbrev. For mange handler det om å realisere sin drøm og sitt talent, og det er derfor viktig å sikre at opplæringen fra starten av gir mulighet til å praktisere faget.

Studiespesialiseringene har til hensikt å gi et solid grunnlag for videre studier på høyskoler og universiteter. Gode lærere, tett oppfølging av den enkelte elev og et godt læringsmiljø er viktig for at eleven skal få fullt utbytte av spesialiseringen. Venstre mener det bør være rom for at ulike skoler kan ha ulik profil, og at elevene fritt kan velge hvilken skole de ønsker å gå på. Nordland er et eksportfylke og næringslivet etterspør språkkompetanse. Venstre vil øke satsingen på opplæring i 2.fremmedspråk på nivå III. Vi vil også jobbe for å opprette tekniske allmennfag (TAF) i Nordland.

Det er på høy tid at vi utreder mulighetene for elevboliger på lik linje som ved studentboliger. Gjennom elevboliger kan man sikre borteboere en sosial krets med elever i samme situasjon, i tillegg til at fylket bidrar med et tilgjengelig utleiemarked som er i tråd med borteboerstipendet. Med å opprette et fylkeskommunalt boligmarked for videregående elever, kan man også i større grad etablere et samarbeid mellom skolehelsetjenesten, rådgivertjenesten og botilbudet for å redusere frafallet blant borteboere.

Venstre vil

* videreutvikle skolehelsetjenesten med flere helsesøstre og bedre tilgang på psykologer, samt andre relevante fagdisipliner
* sørge for forbedret koordinering mellom barnevern, helsetjeneste og skole for elever som trenger støtte
* utvide tilbud om forsterket Vg3 for elever som ikke har fått tilbud om læreplass
* oppheve fristen for å ta ut ungdomsretten til videregående opplæring
* gi elever som ikke har fått karakter i enkeltfag på videregående muligheten til å ta opp fagene i løpet av sommerferien
* opprette en egen rådgiverutdanning for å sikre elever god veiledning
* fjerne kravet om generell studiekompetanse ved enkelte studietilbud for å gjøre det enklere å ta høyere utdanning for elever med fagbrev
* at det skal være enklere å kombinere praktisk arbeid og teori på yrkesfagslinjer. Allerede fra første trinn skal man få praktisk erfaring med faget sitt. Vekslingsmodellen bør tilbys ved flere skoler
* at utstyrsparkene ved skolene tilsvarer de man finner i arbeidslivet
* gi alle elever som ikke har fullført fagopplæring et individuelt utformet kompetansebevis. Dette kan hjelpe eleven til å komme i arbeid, på tross av manglende fagbrev
* evaluere ordningen med påbygg og gjøre det mulig å fullføre påbyggingsåret over to år
* legge til rette for at det blir enklere for elevene å skifte studieretning fra studiespesialisering til en fagutdanning
* øke bruken av praksisbrev og lærekandidatordningen for en mer skreddersydd videregående opplæring
* evaluere fraværsgrensen i videregående opplæring
* øke satsingen på fremmedspråk på nivå III
* jobbe for å opprette tekniske allmennfag (TAF) i Nordland
* at elever som har fått opplæring i samisk i grunnskolen får reell mulighet til denne opplæringa også i videregående skole
* innføre ei prøveordning for fylkeskommunale elevboliger i Nordland

## 2.2 Samarbeid mellom skole og arbeidsliv

Et godt samarbeid mellom skolene og arbeidslivet er viktig, både for elevene og næringslivet. Næringslivet trenger at elevene vet hvilken kompetanse som etterspørres i arbeidslivet. Elevene trenger praksis for å bli gode fagfolk. Praksis som lærling er nødvendig for å oppnå fagbrev, og Venstre vil legge til rette for at alle elever får tilpasset lærlingetilbud og kan fullføre utdanningen sin. For bedriftene kan det være både ressurs- og tidkrevende å følge opp lærlinger. Derfor må det bli enklere og rimeligere for bedriftene å ta inn lærlinger.

Venstre vil

• fjerne arbeidsgiveravgiften for lærlinger

• øke lærlingtilskuddet til næringslivet

• etablere flere læreplasser i staten og kommunene

• stille krav om å bruke lærlinger ved offentlige anbud

• sikre gode tilbud, både for unge og voksne, innen tradisjonelle håndverksfag og små eller kulturelt verneverdige fag

• utbedre regelverket rundt utlysing av anbud slik at det kommer tydelig fram at bedrifter som har tatt inn lærlinger vil kunne ha et fortrinn

• utvide lektor II-ordningen til å inkludere flere fag slik at man får andre fagpersoner enn lærere inn i skolen

## 2.3 Fagskoler og OPUS

Fagskoleutdanning er en kortere og mer yrkesrettet videreutdanning enn det som tilbys ved høyskoler og universiteter. Fagskoleutdanning betegnes ofte som «arbeidslivets utdanning», fordi utdanningstilbudet drives og utvikles i nært samarbeid med arbeidslivet. Dette gir gode muligheter til å skreddersy utdanningene til løpende behov for kompetanse i arbeidslivet, og det gir studentene en svært relevant utdanning. Fagskoleutdanningene, som har som formål å være fleksible og yrkesrettede og tilpasset ny teknologi og nye trender og behov i arbeidslivet, spiller en helt sentral rolle for å møte kompetanseutfordringene i Norge.
OPUS, opplæring og utdanningssenter har som hovedoppgave å tilrettelegge voksnes opplæring og kompetanseutvikling. Det varierer fra kortere kurs, til hele opplæringsløp og prosjekter med flere partnere og større omfang.

Venstre vil

* bygge ut fagskoletilbudet og gi flere mulighet til å velge høyere yrkesfaglig utdanning
* gjennomgå finansieringen av tekniske og helse- og sosialfaglige fagskoler for å sikre at det ikke er noen usaklig forskjellsbehandling i finansieringa
* stimulere til tettere samarbeid mellom skoleeiere og med næringslivet for å heve kvaliteten og sikre praksisnær utdanning
* at rådgivningstjenestene på skolene får mer kunnskap om muligheter innenfor fagskolene
* forenkle systemet slik at fag fra fagskolen i større grad kan gi fritak for enkelte fag i en høyere grad fra universitetet eller høyskolesystemet.

## 2.4 Fylkeskommunen som medspiller for høyere utdanning i fylket

Nordland har store muligheter. Samtidig er situasjonen for oss i fylket at vi trenger flere folk – ikke minst med relevant kompetanse innen utdanning og helse. Nord Universitet og UIT, Norges arktiske universitet sin desentraliserte struktur med campuser på Helgeland, i Narvik og i Vesterålen bør derfor styrkes ytterligere. Fylkeskommunen har en tilretteleggerrolle for samarbeid mellom forskningsmiljøene og offentlige tjenesteytere (som skolesektoren, eldreomsorgen og NAV) for å videreutvikle kompetansemiljøene i offentlig sektor, forebygge frafall i videregående opplæring og satse på ungdom og psykisk helse. Nord Universitet og UIT, campus Narvik har høy grad av internasjonalt samarbeid, dette er noe som bør videreføres og styrkes. Nordland Venstre går inn for at Nordland Fylkeskommune skal fortsette sitt tette og gode samarbeid med universitetene og forskningsmiljøene i landsdelen, både gjennom direkte støtte til vitenskapelige stillinger og kobling mellom næring og forskning. Vi trengerkunnskap for velferdsstaten og framtidig regional utvikling.

# Kapittel 3. Ta vare på naturen

Menneskeskapte klimaendringer og tap av natur og artsmangfold er vår tids største utfordringer og krever en radikal omstilling av samfunnet og justering av vår adferd. Å kutte klimagassutslipp, bevare naturen og forvalte jordens ressurser på en bærekraftig måte er nødvendig for å sikre jorda for generasjonene som kommer etter oss, men innebærer også nye muligheter for god livskvalitet og verdiskaping.

Venstre vil gjøre det enklere for næringslivet, det offentlige og privatpersoner å velge grønt.

## 3.1 Naturmangfold

Natur- og kulturverdier må komme først og være premiss for vekst og utvikling. Biologisk mangfold og verdier for reindrift og friluftsliv må sikres ved nybygging av vindkraft, solenergi, havenergi og bioenergi.

Venstre vil

* Ta vare på det biologiske mangfoldet ved grundigere kartlegging og gjennom aktiv bruk og vern
* Være kritisk til utbygging som reduserer arealet av dyrkbar mark, matjord og myr
* Redusere utbredelse av svartelistede arter som sitkagran

(skogvern/marine verneområder/kulturminneplan?)

## 3.2 Miljøgifter og avfallshåndtering

Hensynet til ville dyr og plantearter, på land og i vann, skal tillegges avgjørende vekt og verdi når det skal gis tillatelse til utslipp av kjemikalier eller giftige stoffer fra næringer slik som gruvedrift og oppdrett. Vi må bruke ressursene våre flere ganger, og redusere forsøpling ved å fremme gjenbruk. Det må jobbes systematisk og på alle nivå for å redusere mengden plast i havet.

Venstre vil

* Redusere matsvinn i fylkeskommunens egne virksomheter
* Håndheve prinsippet om at forurenser betaler
* Etablere system for oppsamling og handtering av avfall i hav og langs strender som har fast finansiering.
* Sikre at gamle miljøgiftutslipp kartlegges og ryddes opp i

## 3.3 Arealplanlegging, grønn by- og stedsutvikling

Nordland er et langstrakt og mangfoldig fylke. Venstre mener all planlegging og investeringer, også på fylkesnivå, skal ta utgangspunkt i at Norge skal være et nullutslippssamfunn. Fylkeskommunen har et stort ansvar i å sørge for at kollektivtrafikken raskest mulig kommer over på nullutslipps- og løsninger med fornybar energi. Det må bli lettere å gå, sykle og reise kollektivt, og ladestruktur for elbil må på plass i hele fylket.

Venstre vil

* Legge til rette for at det bygges flere grønne bygg, som ikke bruker, men produserer, energi.
* Sikre at fylkeskommunens innkjøp er energieffektive og miljøvennlige.
* Stille strenge krav til miljø- og klimahensyn i planarbeidet
* Gjøre fylkeskommunen til en aktiv medspiller for kommunene i arbeidet for å sikre kulturminner og kulturlandskap
* Innføre klimabudsjett- og regnskap for Nordland fylkeskommune
* Fjelloven!

## 3.4 Fornybar energi

Nordland fylke har et stort konkurransefortrinn som kraftfylke, og fylkeskommunen må jobbe for at våre kraftressurser gir lokal verdiskaping og klimagevinst. Venstre mener fylkeskommunens næringspolitikk må bort fra olje og gass-sektoren og heller fokusere på våre rike fornybare ressurser.

Venstre vil

* øke produksjonen av vannkraft gjennom investeringer i ny teknologi i eksisterende reguleringer og gjennom vilkårsrevisjonene.
* Jobbe for et regelverk som gjør det lønnsomt å videreforedle energien i regionen
* Gjøre det lønnsomt for husholdninger og bedrifter å gjøre energieffektive valg.
* At takflater på fylkeskommunale bygg så langt som mulig skal benyttes til energiproduksjon eller utformes aktivt
* stille strenge miljøkrav til eksisterende og framtidig industri og samtidig sikre finansiering til miljøtiltak gjennom for eksempel Enova og klimafondet

## 3.5 Klimavennlig transport

Slik vi har jobbet nasjonalt med en elbilsatsing ønsker vi også regionalt å legge til rette for mer miljøvennlig transport. Vårt mål er at Nordland skal bli et klimanøytralt fylke. Stadig bedre rekkevidde på batterier og spennende potensiale i hydrogen og biodrivstoff vil gjøre det mulig. Venstre vil alltid prioritere miljøvennlige løsninger i samferdselspolitikken.

# Kapittel 4. Flere nye jobber

Et mangfoldig og nyskapende næringsliv er avgjørende for at Nordland skal lykkes i en stadig mer globalisert økonomi. Vår verdiskaping er avhengig av at initiativrike personer satser, tar risiko og omsetter ideer til handlinger. Venstres vil gi næringslivet gode og forutsigbare generelle rammevilkår. Vi heier på de som skaper jobber. Eksportfylket Nordland er avhengig av internasjonale avtaler som EØS, og tett internasjonalt samarbeid blir stadig viktigere i en urolig verdenssituasjon.

## 4.1 Grønt næringsliv

Venstre mener god klimapolitikk vil være god næringspolitikk – og vice versa – i Nordland. Ved å gi karbonavtrykk stor vekt når offentlige innkjøp besluttes, kan fylket bli testmarked for grønne norske produkt som gir arbeidsplasser. Verdens klima- og miljøproblemer er en forretningsmulighet for Norge og Nordland.

Venstre vil:

* At fylkeskommunens næringsarbeid rettes mot innovasjon, fornybare næringer og tilrettelegging også for små og mellomstore bedrifter
* At klimahensyn skal veie tungt når fylkeskommunen kjøper varer og tjenester
* Gi fylkeskommunale stipend til forskere som vil utvikle nye løsninger til nytte for bedrifter i Nordland

## 4.2 Innovasjon og entreprenørskap

De fleste bedriftene vi skal leve av i framtida er enda ikke skapt. To av tre nye arbeidsplasser i dag skapes i nye og unge bedrifter. Digitalisering og ny teknologi skaper muligheter for nye tilknytningsformer til arbeidslivet, og gjør det mulig å jobbe og bo i hele Nordland.

Venstre vil

* At alle videregående skoler og Nord universitet skal styrke arbeidet med entreprenørskap
* Stimulere til innovasjon og gründerskap i fylkeskommunens virksomheter
* At Nordland fylkeskommune skal være aktiv samarbeidspartner for forskningsmiljøer og universitet i arbeidet med innovasjon og entreprenørskap

## 4.3 Fornybar rikdom

Nordland har en unik ressursrikdom og store muligheter i havet, på land, i grunnen og i ren energi. Samordnet og bærekraftig forvaltning vil gi grunnlag for vekst i naturbaserte næringer, industri, reiseliv og kulturbaserte næringer. Nordland Venstre ønsker en sterkere satsning på foredling av råvarer fra landbruk, skogbruk, fiskeri, oppdrett og industri i fylket.

Venstre vil

* Jobbe for en langsiktig satsing på bioøkonomi i Nordland
* Sikre balansen mellom verdiskapning og økologisk bærekraft
* At mineralutvinning må baseres på besteteknologi med minst mulig forurensning
* Etablere et kompetansesenter for næringsutvikling knyttet til utmarksressurser og vernede områder

### 4.3.1 Landbruk

Venstre vil

* Støtte aktivt opp om ungdom som ønsker å satse i landbruksnæringa
* Forenkle kravene til søknadsprosedyrer og rapportering
* Stimulere til bedre vedlikehold av tidligere dyrka jord
* Samarbeide med avtalepartene i jordbruket om fylkeskommunale strategier for verdiskaping, miljøoppfølging og rekruttering
* Gi økt investeringsstøtte til de mest kapitalkrevende husdyrproduksjonene for å sikre et tidsmessig produksjonsapparat i tråd med husdyrforskriftene

### 4.3.2 Fiskeri

Venstre vil

* Styrke ordninga med rekrutteringskvoter
* Jobbe for økt verdiskaping på land tilknyttet fiskeriene
* Innføre en sertifiseringsordning for fiskefartøy.
* Legge vekt på forskning, ressursforvaltning, innovasjon, (fritt) redskapsvalg og markedsføring for å øke verdiskapingen fra fiskeriene
* Utvikle levendefangst og mellomlagring av kommersielt viktige arter
* Styrke bedriftenes innovasjonssamarbeid

### 4.3.3 Havbruk

Venstre vil

* Fremme samarbeid mellom forsknings- og kompetansemiljøer og næringsklyngene innenfor havbruk
* Styrke satsningen på blå linjer i videregående
* Prioritere arbeidet med areal- og kystsoneplanlegging i Nordland
* Stille strenge krav til miljøforhold og rømningsrisiko.
* Ikke tillate oppdrett i særlig sårbare områder

### 4.3.4 Industri

Venstre vil

* Sikre industrien gode rammevilkår slik at den forblir konkurransedyktig

### 4.3.5 Reiseliv

Venstre vil

* Støtte opp om et naturbasert reiseliv med utgangspunkt i bærekraft, innovasjon og kreativitet.

# Kapittel 5. Samferdsel

Venstre vil̊ sette folk først i Nordland. I samferdselspolitikken ved å høre på den lokale befolkninga og det lokale næringslivet. Hvis den lokale snekkerbedriften er avhengig av at hurtigbåten tar gods vil Venstre legge vekt på det. Om den lokale ungdomsklubben har behov for at bussen går 10 minutter tidligere vil Venstre gjøre det vi kan for å få det til. Hvis foreldre er bekymret for en trafikkfarlig strekning der barna sykler til skolen vil Venstre arbeide for sykkelvei. Det er folk som bor og bruker kollektivtransporten og infrastrukturen som best vet hva som skal til for å gjøre tilbudet bedre.

Venstre vil

* Gjøre det enklere for lokalbefolkningen å gi innspill til fylket om sitt kollektivtilbud og infrastruktur.
* Videreutvikle og satse på fleksible ordninger med samfunnsbåt, distriktsmobil og bestillingsturer
* Ta større hensyn til unike naturområder og sårbare dyrearter ved bygging av ny

infrastruktur.

* Prioritere infrastruktur i områder som har lange avstander og få alternativer for å nå

knutepunkter.

* Legge til rette for at private og lokale aktører kan drive med samferdsel, uten at fylket fraskriver seg sitt ansvar.
* bedre beredskapen langs kysten
* legge til rette for videreutbygging av bredbånd i områder der det ikke er kommersielt lønnsomt.

## 5.1 Kollektivsatsing, gang og sykkel

Det skal være attraktivt og enkelt å reise kollektivt i Nordland. Venstre vil jobbe for et skikkelig bussløft, særlig i byene og tettstedene. Vi må jobbe målrettet for å øke antall bussreiser. Det krever godt samarbeid mellom fylket og kommunene, samt en kunnskapsbasert tilnærming der samfunnsforskning og kollektivaktørene involveres.

Venstre vil

* Sette ned prisen på månedskort
* Jobbe for bedre og billigere kollektivtrafikk
* Innføre sanntidssystemer på mobil, nett og holdeplasser der det er hensiktsmessig
* Prioritere kollektivtilbud til områder med fast bosetning.
* Sette inn el-busser på de strekningene det er mulig.
* Bygge flere gang- og sykkelveier, også gjennomgående sykkelruter gjennom Nordland fylke
* Tilrettelegge for å kombinere sykkel med andre kollektive transportmidler til lavere

kostnad

## 5.2 Ungdomskort

Venstre ønsker et løft for å bedre tilbudet til ungdom. Det innebærer å styrke ordningen med ungdomskort. Det skal være enkelt og billig for ungdom å reise i hele Nord-Norge

Venstre vil

* senke prisen på ungdomskortet.
* at ungdomskortet skal kunne brukes i hele Nord-Norge og Trøndelag
* utvide ungdomskortet til å også gjelde tog.

## 5.3 Ferger og båtruter

Det er viktig med samordning og videreutvikling av nettet av hurtigbåter, godsbåter og ferger. Venstre vil satse på fornying av fergemateriell til raskere, miljøvennlig og sikker drift.

Det er behov for effektive transportløsninger mellom hav og land. For Nordland betyr dette utbygging av effektive transportkorridorer og et godt samarbeid med kommunale og regionale havner og omlastningsterminaler.

Venstre vil

* Ta opp «Nytt samferdsel kart for hurtigbåt og ferge» til behandling på nytt
* Legge til grunn et prinsipp om at lokalbefolkning og fast bosetning skal prioriteres
* Gjøre Nordland til klimavinner med nytt ferge- og hurtigbåtmateriell
* Videreføre kystgodsruter i samråd med lokalt næringsliv
* Videreføre ordninger med godsførende hurtigbåter der dette er mest tjenlig for de som bor der

## 5.4 Vei og bane

I Nordland er gode veier en forutsetning for aktivitet og næringsutvikling i bygd og by. Nordland Venstre vil jobbe aktivt for at regjeringen gjør de nødvendige investeringene på Europa- og Riksveiene i fylket slik at flaskehalser og trafikkfarlige strekninger fjernes. Fylkesveiene må oppgraderes og vedlikeholdes slik at de har en standard som bidrar til utvikling og vekst i fylket. Jernbanesatsing må også skje i nord.

Venstre vil

* Arbeide for at E6, E10, E12 og RV80 gjennom fylket oppgraderes
* Oppgradere FV12 og FV17. Tunnel gjennom Bustneslia prioriteres
* Arbeide for omlegging av E6 gjennom Narvik
* Bygge Nord-Norgebanen
* Jobbe for Helgelandspendelen etter modell fra Saltenpendelen
* Ha flere kryssingsspor på Nordlandsbanen
* Bygge dobbeltspor på Ofotbanen
* Arbeide for hydrogen- eller biogass på Nordlandsbanen
* Arbeide for at dyrepåkjørslene langs Nordlandsbanen reduseres

## 5.6 Luftfart

Lufthavnstrukturen er viktig for å skape regional utvikling i hele vårt langstrakte fylke. Fly er en del av det kollektive reisetilbudet, og er med på å binde Nordland sammen både internt og mot resten av landet og utlandet. Vi vet det vil komme utslippsfrie fly i fremtiden, og kortbanenettet langs norskekysten kan bli viktig for testing og innfasing av ny teknologi i luftfarten. Inntil da, vil vi jobbe for et så godt rutetilbud som mulig i Nordland.

# Kapittel 6. Gode liv i Nordland

Vår største utfordring er at vi må bli flere nordlendinger. Flere må ønske å flytte hit, det må være godt å bo her. Fylkeskommunen skal aktivt legge til rette for at Nordland skal være attraktivt å bo i, og for at nordlendinger flest skal kunne leve gode liv her. Et skapende kulturliv og godt folkehelsearbeid skal bidra til dette.

## 6.1 Kultur

Venstre vil jobbe for et mangfoldig og fritt kulturliv i hele Nordland, som stimulerer
nysgjerrighet, kreativitet og mangfold. Vi vil ha en offensiv kulturpolitikk, med et mangfold av finansieringskilder. Vi vil sikre bedre vilkår for kunst- og kulturgründere.

Nordland fylke skal̊ ta ansvar for å bygge opp regionale kulturfond og utvikle regionale kompetansesenter innenfor kulturfeltet. Nordland fylke må spille en aktiv rolle for å få en god fordeling av kulturmidlene. Også de samiske museene som ivaretar samisk kulturarv, vil Nordland Venstre støtte opp om. Den offentlige støtten til kultur og idrett må sikre både de gode talentene og den store bredden.

Nordland Venstre støtter opp om regionsmuseene selvstyre, og vil ikke sentralisere alle regionsmuseene under en felles administrasjon i Bodø. Vi vil jobbe for å øke forståelsen av viktigheten for bevaring av Nordlands kulturminner av nasjonal og internasjonal interesse. VI støtter også et økt fokus på internasjonalt kultursamarbeid for bistand, utvikling og gjensidig forståelse. Bibliotekene er viktige fellesrom, de vil vi utvikle.

Venstre vil

* Flytte mer kulturmakt ut i regionene, både midler og kompetanse
* Sørge for at kunstnerisk frihet ivaretas ved offentlige bevilgninger
* Sikre statlig og fylkeskommunal støtte til regionale kompetansesentre i
musikklivet
* Forenkle rapporteringsrutiner og regelstyring av kulturinstitusjoner
* Støtte opp om Nordnorsk symfoniorkester og øvrige profesjonelle
kulturmiljøer i Nordland
* Øke Festivalstøtten og gi rom for nye kulturtiltak
* Støtte utvikling av flerkulturelle møteplasser
* Opprette stipend for unge talentfulle kunstnere og musikere
* Lage støtteordninger for kunst- og kulturetablerere
* Satse på estetiske fag i videregående opplæring
* Fortsette den nordnorske kulturavtalen
* Forsterke og videreutvikle skulpturlandskap Nordland
* Innføre gaveforsterkningsordninger for museumsfeltet
* Burde vi ha med et punkt om biblioteker og fylkesbiblioteket??
* Ta med et punkt om frivillighet? Hva kan dette være?

## 6.2 Tannhelse

Nordland Venstre vil jobbe for likeverdige tannhelsetjenester i hele fylket og at tannhelsen til folk blir en del av folkehelsens refusjonsprogram.

Venstre vil

* At tannhelsearbeidet ivareta både forebyggende og kurativ behandling
* Utvide tannhelseordninga med offentlig fullfinansiering til utsatte grupper
* Ha tiltak som øker rekrutteringa av tannhelsesekretærer, tannleger og tannpleiere

## 6.3 Folkehelse

Venstre vil

* Gi alle mulighet til å velge gode og aktive liv.
* Styrke satsing på forebyggende arbeid rettet mot barn og unge
* Nordland Fylke skal være aktiv pådriver overfor kommunene i folkehelsearbeidet
* Vektlegge psykisk helse i folkehelsearbeidet
* Prioritere gående og syklende
* Legge til rette for fysisk aktivitet og friluftsliv

## 6.4 Innvandring som ressurs

Nordland er på flere områder avhengig av innvandring. Venstre heier på et mangfoldig Nordland og ønsker nye nordlendinger velkommen hit. Skal tilflytterne bli en ressurs for seg selv og samfunnet, må integrasjonsarbeidet styrkes og systematiseres med en fast bevilgning og med at det opprettes en egen seksjon i næringsavdelingen til å jobbe bare med dette. Denne må bygges opp til å bli en tydelig aktør i regi av Nordland Fylke og drive utadretta virksomhet sammen med de som er nær utfordringene. Det vil si fylkets kommuner og bedrifter; de møter alle praktiske problem knytta til innvandrere først.

Venstre vil

* Gjøre det lettere for innvandrere å få godkjent og dermed brukt sin utdanning.
* Styrke integreringsarbeidet
* Fremme samarbeid mellom kommuner og næringsliv for å få flere ut i arbeid

## 6.5 Godt å bo i nord

Det er godt å bo i Nordland. Venstre vil ta ansvar for at det skal bli enda bedre. Bedre er alltid mulig.